CELEX: 62010TN0068
Language: hu
Date: 2010-02-15 00:00:00
Title: T-68/10. sz. ügy: 2010. február 15-én benyújtott kereset — Sphere Time kontra OHIM — Punch (órák)

17.4.2010   
            
            
               HU
            
            
               Az Európai Unió Hivatalos Lapja
            
            
               C 100/60
            
         2010. február 15-én benyújtott kereset — Sphere Time kontra OHIM — Punch (órák)
   (T-68/10. sz. ügy)
   2010/C 100/89
   A keresetlevél nyelve: angol
   
      Felek
   
   
      Felperes: Sphere Time société anonyme (Windhof, Luxembourg) (képviselő: C. Jäger ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Punch, société par actions simplifiée (Nizza, Franciaország)
   
      Kereseti kérelmek
   
   
               —
            
            
               A Törvényszék helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) harmadik fellebbezési tanácsának 2009. december 2-i, az R 1130/2008-3. sz. ügyben hozott határozatát és kötelezze az alperest a vitatott lajstromozott közösségi formatervezési minta érvényességének megerősítésére; és
            
         
               —
            
            
               a Törvényszék az alperest kötelezze a jelen eljárás költségeinek viselésére és annak elrendelésére, hogy a fellebbezési tanács előtti eljárásban részt vevő másik fél viseli a megsemmisítési és fellebbezési eljárással kapcsolatban a felperes részéről felmerült költségeket.
            
         
      Jogalapok és fontosabb érvek
   
   
      A megsemmisítés iránti kérelemmel érintett közösségi formatervezési minta:„órák” tekintetében lajstromozott formatervezési minta.
   
      A közösségi formatervezési minta jogosultja: a felperes.
   
      A közösségi formatervezési minta megsemmisítését kérelmező fél: a fellebbezési tanács előtti eljárásban részt vevő másik fél.
   
      A törlési osztály határozata: a megsemmisítési osztály a vitatott közösségi formatervezési mintát megsemmisítette.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: A 6/2002 tanácsi rendelet 4.,.5. és 6. cikkének megsértése, mivel a fellebbezési tanács tévesen vélte úgy, hogy a vitatott formatervezési mintának nincs egyéni jellege és nem új; a 6/2002 tanácsi rendelet 61. cikke (2) bekezdésének megsértése, mivel a fellebbezési tanács nem helytálló módon értékelte a felperesnek az eljárás során előterjesztett érveit és bizonyítékait, félreértelmezte a formatervezői szabadságot, és határozatát téves értékelésre alapozta, ezáltal visszaélt hatáskörével.